อภิปรายนอกสภา ธนาธร แจกไฟล์โชว์เหลื่อมล้ำจัดสรรงบฯ ส่วนกลางกับท้องถิ่น ผ่านร่าง พ.ร.บ.งบฯ
ธนาธร อภิปรายนอกสภา แจกไฟล์แสดงความเหลื่อมล้ำการจัดสรรงบฯ ระหว่างส่วนกลางกับท้องถิ่น ผ่านร่าง พ.ร.บ.งบฯ 63 ย้ำการปฏิรูประบบราชการแก้ปัญหาลดความเหลื่อมล้ำระหว่างเมืองกับชนบท ต้งยุติระบบรัฐราชการรวมศูนย์ที่ส่วนกลาง กระจายอำนาจคืนสู่ท้องถิ่น10 ม.ค.2563 ผู้สื่อข่าวรายงานว่า เมื่อวันที่ 9 ม.ค.ที่ผ่านมา ธนาธร จึงรุ่งเรืองกิจ หัวหน้าพรรคอนาคตใหม่ โพสต์ข้อความวิพากษ์วิจารณ์ร่าง พ.ร.บ.งบประมาณรายจ่ายประจำปีงบประมาณ 2563 ในหัวข้อ การแบ่งภาษีประชาชนระหว่างส่วนกลาง vs ท้องถิ่น: ขอมอบข้อมูลการจัดสรรงบประมาณระหว่างรัฐส่วนกลางกับท้องถิ่นให้ผู้ที่สนใจ เป็นการแสดงข้อมูลเกี่ยวกับการแบ่งภาษีระหว่างส่วนกลางและท้องถิ่นธนาธรระบุว่า ข้อมูลเหล่านี้ เป็นผลมาจากที่ ตนและเพื่อนกรรมาธิการและอนุกรรมาธิการพิจารณางบประมาณจากพรรคอนาคตใหม่ทุกคน ได้ทำงานตรวจสอบการทำงานของฝ่ายบริหาร เพื่อให้ภาษีของประชาชนถูกนำมาใช้ในการพัฒนาประเทศ ลดความเหลื่อมล้ำอย่างมีประสิทธิภาพมากที่สุด ไฟล์ที่พวกเรารวบรวมนี้เป็นตัวอย่างหนึ่งของการทำงานเช่นนั้นโดยมีรายละเอียดที่ ธนาธร โพสต์ ดังนี้ผมแนบข้อมูลเกี่ยวกับการแบ่งภาษีระหว่างส่วนกลางและท้องถิ่นตามไฟล์ข้างล่างเพื่อให้ผู้สนใจใช้การศึกษาต่อในรูปแบบไฟล์ excelตั้งแต่วันนี้จนถึงวันศุกร์ (8-10 มกราคม 2563) จะเป็นการพิจารณาร่าง พ.ร.บ.งบประมาณรายจ่ายประจำปีงบประมาณ 2563 ในสภาผู้แทนราษฏร ผมได้ทำงานในฐานะกรรมธิการวิสามัญเพื่อพิจาราณางบประมาณรายจ่ายในช่วงเวลาหนึ่ง ได้ทำข้อมูลในเรื่องที่ผมสนใจและเป็นหนึ่งในเรื่องที่สำคัญต่อการพัฒนาประเทศ นั่นคือความสัมพันธ์ระหว่างรัฐส่วนกลางกับองค์กรปกครองส่วนท้องถิ่นการปฏิรูประบบราชการที่สำคัญที่สุด และจะเป็นการชี้เป็นชี้ตายว่าประเทศไทยจะสามารถแก้ปัญหาลดความเหลื่อมล้ำระหว่างเมืองกับชนบทได้หรือไม่ ก็คือการยุติระบบรัฐราชการรวมศูนย์ที่ส่วนกลาง กระจายอำนาจคืนสู่ท้องถิ่นเนื่องจากการทำงานในฐานะกรรมาธิการผมได้เข้าถึงข้อมูลหลายตัวที่ผมเชื่อว่าจะเป็นประโยชน์ให้กับผู้ที่สนใจ ไม่ว่าจะเป็นนักการเมืองท้องถิ่น นักวิชาการ นักรัฐศาสตร์ นักเศรษฐศาสตร์ นักนโยบายสาธารณะ และผู้สนใจเรื่องกระจายอำนาจทั่วไป ผมได้แนบไฟล์เพื่อให้ทุกท่านนำไปใช้ประโยชน์ต่อไป โดยมี 3 ไฟล์ ดังนี้ไฟล์แรก ชื่อ สรุปงบจังหวัดและอบจ. ในไฟล์นี้ประกอบด้วยข้อมูลงบประมาณทุกจังหวัดจากฐานข้อมูลหลายส่วนในทุกงบประมาณ คือ (1) งบพัฒนาจังหวัด (2) งบพัฒนากลุ่มจังหวัด (3) งบอุดหนุนทั่วไป (4) รายได้ที่ท้องถิ่นเก็บได้เอง และ (5) รายได้ที่รัฐเก็บและแบ่งให้ ตามตัวอย่างภาพที่ 1 และภาพที่ 2ผมได้เขียนเกี่ยวกับการอ่านข้อมูลในไฟล์ไว้แล้ว ท่านสามารถติดตามได้ที่ไฟล์ที่สอง ชื่อ บัญชีจัดสรรเงินอุดหนุน 57-62 ในไฟล์นี้เป็นข้อมูลเชิงสถิติการจัดสรรเงินอุดหนุนให้กับองค์กรปกครองส่วนท้องถิ่นทุกระดับทั่วประเทศ ตั้งแต่ องค์การบริหารส่วนจังหวัด ส่วนตำบล เทศบาลเมือง เทศบาลตำบล ฯลฯ ย้อนหลังตั้งแต่ปี 2557 ถึง 2562และไฟล์ที่สาม ชื่อ คำนวณการจัดสรรงบจังหวัด ในไฟล์นี้เป็นตารางการคำนวนการแบ่งงบจังหวัดทุกจังหวัดด้วยการถัวเฉลี่ย (weighted average) ตามตัวแปรต่างๆ เช่น จำนวนประขากร ผลผลิตมวลรวม รายได้ครัวเรือน และสัดส่วนคนจนในจังหวัดนั้นๆไฟล์ที่สองและสามนี้ ผมขอขอบคุณคณะกรรมการการกระจายอำนาจฯ ที่ได้ส่งข้อมูลให้ตามที่ผมในฐานะกรรมาธิการได้ขอไปด้วยการทำงานอย่างเป็นมิตรและรวดเร็วในการชี้แจงข้อสงสัย(เมื่อเทียบกับงบกระทรวงกลาโหมที่ผมขอไปทั้งหมด เช่นเรื่องเงินนอกงบประมาณจากสนามม้าและสนามมวย งบจากการดำเนินงานของสถานีโทรทัศน์ช่อง 5 เป็นต้น รวมทั้งหมด 15 ข้อ และเอกสาร 13 ชิ้น ซึ่งขอมา 41 วัน แล้ว จนถึงวันนี้ยังไม่ได้รับคำตอบ)ผมขอขอบคุณ คุณเอกการ ซื่อทรงธรรม - Ekkarn Suesongthamอนุกรรมาธิการพิจารณางบท้องถิ่น คุณณัฐพงษ์ เรืองปัญญาวุฒิ - Natthaphong Ruengpanyawutกรรมธิการพิจารณางบ ซึ่งทั้งคู่เป็น ส.ส. และเพื่อนร่วมงานของผมจากพรรคอนาคตใหม่ที่มีส่วนช่วยทำข้อมูลที่ผมแนบมาให้ทุกท่านดูผมและเพื่อนกรรมาธิการและอนุกรรมาธิการพิจารณางบประมาณจากพรรคอนาคตใหม่ทุกคนตั้งใจทำงานอย่างมุ่งมั่นเต็มความสามารถเพื่อตรวจสอบการทำงานของฝ่ายบริหาร เพื่อให้ภาษีของประชาชนถูกนำมาใช้ในการพัฒนาประเทศ ลดความเหลื่อมล้ำอย่างมีประสิทธิภาพมากที่สุด ไฟล์ที่พวกเรารวบรวมนี้เป็นตัวอย่างหนึ่งของการทำงานเช่นนั้น ขอให้ทุกท่านช่วยติดตามและให้กำลังใจพวกเราในการทำงานอภิปรายงบประมาณรายจ่ายปี 2563 ในวาระที่ 2 และ 3 ในช่วงสามวันนี้ด้วยและในวันจันทร์ที่ 13 มกราคม เวลา 10.00 - 12.30 น. ผมและกรรมธิการงบจากพรรคอนาคตใหม่ จะนำประสบการณ์ที่เราเก็บเกี่ยวได้จากการทำงานมาวิเคราะห์ และนำเสนอในงาน อนาคตงบประมาณไทย อนาคตใหม่ประชาชน : ประสบการณ์และข้อเสนอ การจัดการงบประมาณประเทศฉบับอนาคตใหม่ โดยงานจะจัดขึ้น ณ ห้องวิวัฒนไชย สำนักงานใหญ่พรรคอนาคตใหม่ ชั้น 8 อาคารไทยซัมมิททาวเวอร์ ถ.เพชบุรีตัดใหม่ หากท่านสนใจในปัญหาการทำนโยบายและการใช้ภาษีของประชาชนอย่างเป็นระบบ เราเชิญทุกท่านร่วมฟังประสบการณ์ และข้อเสนอไปข้างหน้าของผมและพวกเราได้ทั้งที่จัดงานและผ่านการถ่ายทอดสดทางเฟซบุ๊กแฟนเพจพรรคอนาคตใหม่ผู้สนใจเข้าร่วมเวทีวิชาการ กรุณาลงทะเบียนล่วงหน้าที่
ธนาธร อภิปรายนอกสภา แจกไฟล์แสดงความเหลื่อมล้ำการจัดสรรงบฯ ระหว่าง ส่วนกลางกับท้องถิ่น ผ่านร่าง พ.ร.บ.งบฯ 63 ย้ำการปฏิรูประบบราชการแก้ปัญหาลดความเหลื่อมล้ำระหว่างเมืองกับชนบท
การปฏิรูประบบราชการ,ธนาธร จึงรุ่งเรืองกิจ,ส่วนกลาง,ท้องถิ่น,การกระจายอำนาจ,ระบบรัฐราชการรวมศูนย์